text: Nedstyrtningsfare lukker gade 
  20 januar 2016 kl. 17.26
  Betonelementer på 20 ton i fare for at styrte ned. Fodgængere trodser afspærring.
  Exnersgade i indre Esbjerg er onsdag sidst på eftermiddagen afspærret på grund af fare for nedstyrtning af betonelementer. Alligevel trodser fodgængere afspærringen og går igennen, siger vagtchef hos Syd og Sønderjyllands Politi, Erik Lindholdt.
  I alt fem betonelementer er i fare for at styrte ned fra byggeriet af et nyt indkøbscenter, som er under opførelse. Hvert element vejer 20 ton.
  Faren opstod, da en kran var i færd med at løfte et betonelement på plads. Pludselig forstrækker kranwiren sig, hvorved elementet kommer til at hænge skævt og påvirker fire andre betonelementer. Derved er i alt fem betonelementer, som hver vejer 30 ton, i fare for at styrte ned.
  På twitter opfordrer politiet onsdag aften esbjergenserne til at respekterer afspærringen. Den er mellem Ribegade og Gasværksgade.
  Det må forudses, at Exnersgade vil være afspærret det meste af natten. Politi og brandvæsen er på stedet.
  